C 61/32
LT
Europos Sąjungos oficialusis leidinys
2022 2 4
26. pabrėžia, kad sprendžiant gaminių su trūkumais problemą, reikia siekti, kad produktai pirmiausia būtų pakartotinai panaudojami arba taisomi, o ne išmetami, su sąlyga, kad nepažeidžiamos vartotojų teisės ir pakartotinai panaudojant arba taisant nepagaminami prastesnės kokybės produktai; 27. atkreipia dėmesį, kad būtina sudaryti galimybes gauti atsarginių dalių, kad būtų įmanoma pataisyti gaminius ir kad tokio pataisymo išlaidos neatgrasytų vartotojų nuo taisymo, tačiau kartu reikia ginti vartotojų teises gauti reikalavimus atitinkančius ir saugius gaminius; rekomenduoja Komisijai išnagrinėti, kokių priemonių reikėtų imtis, kad tai būtų įmanoma; 28. ragina Komisiją vykdant Prekių pardavimo direktyvos peržiūrą išnagrinėti, kaip toliau skatinti remontuoti gaminius, taip pat naudoti tvaresnius žiedinius gaminius, kartu užtikrinant vartotojų teises ir ekonominę vartotojų ir įmonių pusiausvyrą; 29. pabrėžia vietos ir regionų valdžios institucijų vaidmens svarbą šioje srityje, taip pat būtinybę skatinti naujus vartojimo modelius ir elgseną vietos ir regionų lygmeniu, pavyzdžiui, bendradarbiaujamąją ekonomiką; 30. rekomenduoja remti verslo modelius, kuriuos taikant vartotojai galėtų pirkti paslaugą, o ne prekę, būtų skatinama taisyti gaminius ir remiamos socialinės ekonomikos organizacijų iniciatyvos, taip pat naudotų prekių rinkos; 31. pabrėžia, kad reikia rinkti informaciją apie gerosios vietos praktikos pavyzdžius taisymo ir žiedinės ekonomikos srityje; 32. pabrėžia, kad svarbu išplėsti su vartojimu susijusius vietos veiksmus įtraukiant paslaugų ekonomiką, pavyzdžiui, pastatų renovacijos ir vartotojų būstų pritaikymo ekologiškesnei ir skaitmeninei visuomenei paslaugas, visų pirma stiprinti vartotojų informavimo priemones; 33. pritaria iniciatyvoms, kuriomis remiama vietos prekyba, siekiant pagerinti vartotojų padėtį rinkoje, apsaugoti aplinką ir skatinti amatus; 34.
atkreipia dėmesį į galimą vietos ir regionų valdžios institucijų vaidmenį vartotojų informavimo ir mokymo srityje;
35.
pabrėžia, kad svarbu pasiūlyti veiksmingus sprendimus, kuriuos vartotojai galėtų lengvai suprasti ir taikyti;
36. pritaria Komisijos ketinimui bendradarbiauti su ekonominės veiklos vykdytojais ir skatinti šiuos veiklos vykdytojus įsipareigoti savanoriškai imtis veiksmų, kuriais būtų skatinamas tvarus vartojimas ir kuriais būtų daroma daugiau nei reikalaujama įstatymais; 37. pabrėžia, kad reikia išplėsti Ekologinio projektavimo direktyvos taikymo sritį įtraukiant su energija susijusius gaminius, taip pat išplėsti didelį poveikį aplinkai darančių gaminių asortimentą ir įtraukti atliekų susidarymo prevencijos priemones; 38. tvirtai remia sprendimą paskelbti Tvarių produktų iniciatyvą, kuria bus siekiama, kad tvarūs gaminiai taptų norma ir taip kovoti su ankstyvu nusidėvėjimu ir skatinti tvarumą; 39. ragina Europos Komisiją, valstybes nares ir vietos ir regionų valdžios institucijas ES ekonomikos atgaivinimo plane numatytas finansines paskatas nukreipti taip, kad jomis būtų siekiama ilgalaikės ekonominės, socialinės ir aplinkosaugos pažangos, kartu būtų naudojama mažiau išteklių, vengiama pavojingųjų medžiagų ir jos šalinamos, taip pat gerinamas medžiagų ir sistemų žiediškumas; 40. dar kartą pabrėžia, kad reikia nedelsiant paspartinti perėjimą prie atkuriamojo augimo modelio, kurio laikantis išteklių sunaudojimas neviršytų planetos galimybių ir būtų mažinamas mūsų aplinkosauginis pėdsakas.
Šiuo tikslu būtina atsieti augimą nuo išteklių naudojimo, kurti tikrą žiedinę visuomenę ir bendradarbiauti visais valdymo ir visuomenės lygmenimis; 41. pabrėžia, kad reikia remti MVĮ ir smulkius vietos gamintojus žaliosios pertvarkos procese nedidinant administracinės naštos.
Šioms permainoms užtikrinti būtinas Europos finansavimas; pabrėžia, kad reikia įtraukti vietos ir regionų valdžios institucijas į informacijos apie šiam tikslui turimas ES lėšas teikimą;